open-index/open-wikipedia-markdown huggingface dataset:
Սերաֆինա Դավալոս

**Սերաֆինա Դավալոս Ալֆոնս** (, ), Պարագվայի առաջին կին իրավաբանը և երկրի առաջին հայտնի ֆեմինիստուհին։

## Վաղ տարիներ
Սերաֆինան ծնվել է Պարագվայի Աջոս քաղաքում (այժմ՝ Կորոնել Օվիեդո)։ Նրա ծնողներն եղել են Գասպար Դավալոսը և Թերեզա Ալֆոնսը։

## Կարիերա
1907 թվականին ավարտել է Ասունսիոնի ազգային համալսարանի իրավաբանական դպրոցը (դառնալով նրա առաջին կին շրջանավարտը) «Հումանիզմ և ֆեմինիզմ» վերնագրով ատենախոսությամբ, որը կասկածի է դրել կանանց ենթակայությունը, պաշտպանում էր կանանց կրթությունը և կանանց կարգավիճակի բարելավումը ամուսնության մեջ: Վիջինիա Կորվալանի այլոց հետ հիմնել է Ասունսիոնի ֆեմինիստական շարժումը (1919 թվականին), Պարագվայի ֆեմինիստական կենտրոնը, Պարագվայի կանանց միությունը և Կանանց իրավունքների պարագվայական լիգան։ 1904 թվականին նա և քսան այլ կանայք հիմնել են Խաղաղության կանանց կոմիտեն։ 

Ստացել է մանկավարժի դիպլոմ Կանանց համար նախատեսված Նորմալ դպրոցում 1898 թվականին, ստացել է բակալավրի աստիճան Ազգային քոլեջում 1902 թվականին և 1904 թվականից աշխատել է որպես պրոֆեսոր Ազգային քոլեջում: 1905 թվականին նա (հնարավոր է՝ ուրիշների հետ միասին) հիմնադրել է Աղջիկների առևտրային դպրոց (բիզնես դպրոց)։ 1910 թվականին Արգենտինայում կայացած առաջին միջազգային ֆեմինիստական կոնգրեսում Դավալոսն եղել է Պարագվայի պաշտոնական պատվիրակն և նշանակվել է Կանանց համաամերիկյան ֆեդերացիայի գործադիր կոմիտեի անդամ։ Հետագայում ընտրվել է Պարագվայի կանանց ազգային խորհրդի պատվավոր նախագահ:

1936 թվականին եղել է Պարագվայի կանանց միության (UFP) հյուպատոսը։ 1952 թվականին մասնակցել է Կանանց իրավունքների Պարագվայի լիգային։

## Անձնական կյանք
Երբեք ամուսնացած չի եղել և ապրել է «իր մշտական ուղեկցի՝ Գոնորիա Բալլիրանի հետ», ինչպես նշել է 1959 թվականին դոկտոր Իգնասիո Ամադո Բերինոն, Ասունսյոնի Ազգային համալսարանի գլխավոր քարտուղարը, իր «Սերաֆինա Դավալոսը՝ ֆեմինիզմի նախահայրը Պարագվայում» դասախոսության մեջ։

## Հիշատակ
1998 թվականին՝ իր մահից շատ տարիներ անց, երբ Պարագվայի գլխավոր փոստային բաժանմունքը թողարկել է նամականիշեր՝ «Պարագվայի առաջին կին իրավաբանը և ֆեմինիստը (1883-1957)» գրությամբ, դարձել է առաջին կինը, որը հայտնվել է Պարագվայի փոստային նամականիշի վրա: Նրա անունով է կոչվում նաև Կորոնել Օվիեդոյի մայրաքաղաքի մի փողոց։

## Ծանոթագրություններ

 
Կատեգորիա:Պարագվայցի իրավաբաններ
Կատեգորիա:Կին իրավագետներ
Կատեգորիա:Սուֆրաժիստներ
Ալինա

**Ալինա,** իգական ռուսական անձնանուն, որը փոխառվել է արևմտաեվրոպական լեզուներից 20-րդ դարի սկզբին (, , )։

Ղազախների շրջանում տարածված անուն:

## Ծագում
Ինքնուրույնություն ձեռք բերած Ադելինա անվան կարճ ձևն է՝ լատինացված տարբերակ () ֆրանսիական նվազական () հին գերմանական ծագման անունից՝ Ադելա (; от *adal* -«ազնիվ»), որն էլ իր հերթին, Ադելհայդ հին գերմանական երկնիշ անվան կրճատված ձևն է (․ կազմված է բաղադրիչների ավելացումով *adal* և *heid*)։ Այսինքն ստացվում է տոհմաբանական շղթա՝ Adelheid → Adela, Adele → Adeline → Adelina → Alina → Alina։

Միևնույն ժամանակ, «Օքսֆորդի անձնանունների բառարանում» առաջարկվում է, որ անգլ.՝ Alina անունը արաբական արմատներ ունի և առաջացել է «ազնվական», «հայտնի» նշանակող բառից։ Նշվում է նաև, որ Շոտլանդիայում անունը օգտագործվել է որպես արական սեռի զուգանուն Ալիստեր (Alistair)։

Պետրովսկու «Ռուսական անհատական անունների բառարանում» տրված են նաև ռուսերեն լեզվով անվան ծագման տարբերակները՝ Ակիլինի (Ակուլինա) կամ Ալբինի անուններից՝ որպես վավերագրական դարձած նվազական ձև։ Բուլղարերենում անունը հայտնի է որպես Անգելինա անվան կարճ ձև։

## Ծանոթագրություններ

Կատեգորիա:Անուններ
Կատեգորիա:Իգական անձնանուններ
Զարիֆա Գաֆարի

**Զարիֆա Գաֆարի** (; ), աֆղան քաղաքական գործիչ, մարդու իրավունքների պաշտպան: 2018 թվականից Վարդակ գավառի վարչական կենտրոն Մայդանշահրի քաղաքապետ։

## Կենսագրություն
Սովորել է Փենջաբի համալսարանում, որտեղ ստացել է տնտեսագիտության մագիստրոսի աստիճան։

2015 թվականին հիմնադրել է «Աֆղան կանանց աջակցություն և առաջխաղացում» հասարակական կազմակերպությունը, 2016 թվականին՝ Peghla FM ռադիոկայանը։

2018 թվականին նախագահ Աշրաֆ Հանին նրան նշանակել է Մայդանշահրի քաղաքապետի պաշտոնում։ Երդմնակալության արարողությունը տեղի է ունեցել 2019 թվականի մարտին։ Եղել է երկրի ամենաերիտասարդ քաղաքապետը (27 տարեկան)։

Նա բազմաթիվ սպառնալիքներ է ստացել Իրաքի և Լևանտի իսլամական պետությունից և Թալիբանից, վերապրել է վեց մահափորձ։

2019 թվականին ընդգրկվել է BBC-ի կազմած 100 կանանց ցանկում։ 2020 թվականին արժանացել է Խիզախ կանանց միջազգային մրցանակի (*International Women of Courage, IWOC*)։

Այն բանից հետո, երբ Թալիբանը 2021 թվականի օգոստոսի կեսերին իր վերահսկողության տակ է վերցրել Աֆղանստանի մեծ մասը, Գաֆարին հրաժարվել է փախչել և հայտարարել է, որ կմնա սպասելու իր ճակատագրին. «Չկա մեկը, ով օգնի ինձ և իմ ընտանիքին»։ Թալիբները կգան ինձ նման մարդկանց հետևից և կսպանեն։ Ես չեմ կարող լքել ընտանիքս: Եվ ընդհանրապես, ու՞ր եմ գնալու»։ Սակայն օգոստոսի 18–ին նա ամուսնու, մոր և հինգ քույրերի հետ փախել Է Աֆղանստանից Ստամբուլ։ Հետագայում նա բնակություն է հաստատել Գերմանիայի Բոնն քաղաքում։

## Ծանոթագրություններ

 
 
Կատեգորիա:BBC 100 կին
Կատեգորիա:Աֆղան կին հասարակական գործիչներ
Կատեգորիա:Աֆղանստանի քաղաքական գործիչներ
Կատեգորիա:Կին ակտիվիստներ
Կատեգորիա:Ֆեմինիստներ
Գաբրիել Բլոս

**Գաբրիել Բլոս** (, ), բրազիլացի ֆուտբոլիստ, հանդես է եկել պաշտպանի դիրքում։ 

2013 թվականին «Գրեմիո» ակումբում ստացած ծանր վնասվածքից հետո նա յոթ տարի շարունակ ներառվել է ակումբի հայտացուցակում, սակայն ֆիզիկական վիճակի պատճառով չի մասնակցել ակումբի խաղերին։ 2020 թվականի կեսերին Գաբրիելը հայտարարել է իր մարզական կարիերայի ավարտի մասին։

## Կենսագրություն
Գաբրիել Բլոսը ծնվել է Ռիու Գրանդի դու Սուլի նահանգի Մարկիս դե Սոզա քաղաքում։ Եղել է «Գրեմիո» ակումբի ակադեմիայի սան, երիտասարդական մակարդակով հանդես է եկել «Լաժեադենսե» ակումբում, պրոֆեսիոնալ մակարդակով՝ 2009 թվականին «Պատու-Բրանկո» ակումբում, որը գտնվում է Պարանա նահանգի հարավում։

2010-2012 թվականներին նա խաղացել է «Լաժեադենսե» ակումբում, եղել ակումբի ամենահանրահայտ խաղացողներից մեկը։ Որպես պաշտպան՝ Գաբրիելը նաև հաջողությամբ միացել է ակումբի հարձակողական պայքարին և գրանցել չորս գոլ, այդ թվում՝ Բրազիլիայի «Ինտերնասիոնալի» դարպասին։

2012 թվականին նա որոշ ժամանակով վարձավճարով տեղափոխվել է «Ռիու-Բրանկո» ակումբ, որտեղ այդ ակումբի հետ հաղթել է Ակրի նահանգի առաջնությունը, սակայն միայն ձևականորեն, քանի որ մեկ խաղ էլ չի խաղացել այդ ակումբում։

Բլոսի խաղը «Լաժեադենսեի» կազմում գրավել է նահանգի և ամբողջ Բրազիլիայի ուժեղագույն ակումբներից մեկի՝ Գրեմիոյի ուշադրությունը։ Գաբրիելը Գրեմիո է տեղափոխվել 2013 թվականի սկզբին։ Նա իր նորամուտը նշել մայիսի 1-ին՝ «Սանտա-Ֆե» ակումբիի դեմ՝ Լիբերտադորեսի գավաթի 1/8 եզրափակչում։ Գաբրիելը փոխարինման է դուրս եկել 57-րդ րոպեին՝ 1:1 հաշվի ժամանակ, երբ նրա ակումբն արդեն խաղում էր 10 ֆուտբոլիստով՝ Քրիստիանո Մարկես Գոմեսի հեռացումից և կոլումբացիների իրացրած 11 մետրանոցից հետո: Այդ խաղում Գրեմիոն հաղթել է 2֊1 հաշվով[3]։

Հուլիսի 19-ին Գաբրիելը անցկացրել է իր առաջին խաղը Բրազիլիայի առաջնությունում՝ «Կրիսիմուայի» դեմ (պարտություն՝ 1-2)։ Մինչև սեպտեմբեր նա մասնակցել է 9 հանդիպման։

Բրազիլիայի առաջնության «Վիտորիայի» դեմ խաղից առաջ մարզման ժամանակ վնասվել է Գաբրիելի ձախ ծնկի խաչաձև կապանը։ Նրան շտապ տեղափոխել են Պորտու Ալեգրի, որտեղ իրականացվել է վիրահատություն։ Սակայն անհայտ պատճառով ծնկի մեջ վարակ է հայտնվել, որը վնասել է ծնկի աճառը։ 2015 թվականի վերջում ավարտվել է «Գրեմիոյի» հետ վարձավճարային համաձայնագիրը և ակումբը ֆուտբոլիստին գնելու իրավունք է ստացել։ 2015 թվականից հետո Գաբրիելը, որը բազմաթիվ անգամներ փորձել է լիովին վերականգնվել վնասվածքից և սխալ վիրահատությունից, շարունակել է ընդգրկվել թիմի հայտացուցակում տարբեր մրցաշարերում, որը թույլատրվում էր կանոնակարգով։ Նա հազվադեպ է ներկա գտնվել մարզումներին, սակայն պաշտոնապես դարձել է 2016 թվականի Բրազիլիայի գավաթակիր, 2017 թվականի Լիբերտադորեսի գավաթակիր և 2018 և 2019 թվականների Ռիու Գրանդի դու Սուլ նահանգի չեմպիոն։

2020 թվականի հուլիսին «Գրեմիոն» հայտարարել է, որ Գաբրիել Բլոսը ավարտել է իր մարզական կարիերան և նշանակվել  երիտասարդական կազմերի կառավարման խորհրդատու։

## Ձեռքբերումներ
*Ակրե նահանգի չեմպիոն (1), 2012 թ․ (չի խաղացել)
*Բրազիլիայի փոխչեմպիոն (1), 2013 թ․
### Վնասվածքից հետո նվաճած տիտղոսները (չի խաղացել)
*Ռիու Գրանդի դու Սուլ նահանգի չեմպիոն  (2), 2018, 2019 թթ․
*Բրազիլիայի գավաթակիր (1), 2016 թ․
*Լիբերտադորեսի գավաթակիր (1), 2017 թ․

## Ծանոթագրություններ

 
Կատեգորիա:Բրազիլացի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Ֆուտբոլի պաշտպաններ
Զիա Բաբաշով

**Զիիա Քամալ օղլու Բաբաշով** (, ), ադրբեջանցի հունահռոմեական ոճի ըմբիշ, որը հանդես է գալիս 63 կգ քաշային կարգում։ ՄԱդրբեջանի եռակի չեմպիոն ( 2022, 2023, 2024),  2024 թվականին Մ23 տարեկան Եվրոպայի չեմպիոն, իսկ 2022 և 2025 թվականներին արծաթե մեդալակիր (2022, 2025):

## Կենսագրություն
Զիիա Քամալ օղլու Բաբաշովը ծնվել է 2002 թվականի հունվարի 6-ին։ Ադրբեջանի Ջալիլաբադի շրջանում։

2019 թվականի օգոստոսին Բաբաշովը  Սոֆիայում կայացած ըմբշամարտի մինչև 18 տարեկանների աշխարհի առաջնությունում նվաճել է արծաթե մեդալ։ Նույն թվականի դեկտեմբերին  Ադրբեջանի առաջնությունում նվաճել է բրոնզե մեդալ։

2022 թվականի մարտին Բաբաշովը արծաթե մեդալ է նվաճել Բուլղարիայի Պլովդիվ քաղաքում կայացած Եվրոպայի Մ23 առաջնությունում։ Եզրափակչում Զիան պարտվել է վրացի ըմբիշ Գիորգի Շոթաձեին։

2022 թվականի դեկտեմբերին դարձել է Ադրբեջանի չեմպիոն՝ գոտեմարտելով Ադրբեջանի ՊՆ կենտրոնական մարզական ակումբում։

2023 թվականի դեկտեմբերին Բաբաշովը, հանդես գալով Նեֆթչի ակումբում, հաղթել է Ադրբեջանի առաջնության՝ 63 կգ քաշային կարգում, առավելության հասնելով Նիհաթ Մամեդլիի նկատմամբ։

2024 թվականի մայիսին Զիիա Բաբաշովը հաղթել է Բաքվում կայացած Եվրոպայի Մ23 առաջնությունում։

2024 թվականի դեկտեմբերին նվաճել է ոսկե մեդալ Ադրբեջանի ըմբշամարտի առաջնությունում։

2025 թվականի մարտի 13-ին Տիրանայում կայացած ըմբշամարտի մինչև 23 տարեկանների Եվրոպայի առաջնությունում նվաճել է արծաթե մեդալ։

## Ծանոթագրություններ

## Արտաքին հղումներ
* Բաբաշովը United World Wrestling կայքում

Կատեգորիա:Ադրբեջանցի ըմբիշներ
Իբրահիմ Իբրահիմով

**Իբրահիմ Շարապուտինովիչ Իբրահիմով** (, ), ազգությամբ լակ ազատ ոճի ռուս ըմբիշ, ոսկե մեդալ է նվաճել 2023 և 2024 թվականների Մ23 աշխարհի առաջնություններում։ 2022 թվականին դարձել է Ռուսաստանի չեմպիոն 65 կգ քաշային կարգում։

## Կենսագրություն
Իբրահիմովը ծնվել է Ռուսաստանի Դաղստանի Կասպիյսկ քաղաքում։ Ըմբշամարտով սկսել է 10 տարեկանից Կասպիյսկի Վլադիմիր Յումին ըմբշամարտի ակումբում։ 17 տարեկանում միացել է Գամիդ Գամիդովի ըմբշամարտի ակումբին և մարզվել Անվար Մագոմեդգաջիև մոտ։ Ունի երեք կրտսեր եղբայրներ՝ Ամիրը, Գազիկը և Մոն, ովքեր բոլորն էլ խաղում են «Մանչեսթեր Յունայթեդում»:

## Կարիերա
### 2021 թվական
Հոկտեմբերի 3-ին նվաճել է բրոնզե մեդալ Ռուսաստանի մինչև 23 տարեկանների առաջնությունում։

### 2022 թվական
2022 թվականի սկզբին զբաղեցրել է երրորդ հորիզոնականը 2022 թվականի Յարիգինի գրան պրիում, բրոնզե մեդալի համար գոտեմարտում հաղթել է ամերիկացի Ջոզեֆ Մաքքենային։ Հունիսի 26-ին դարձել է Ռուսաստանի ազգային չեմպիոն 65 կգ քաշային կարգում։ Սեպտեմբերի 16-ին Բելառուսում կայացած Ալեքսանդր Մեդվեդի գրան պրիում Իբրահիմովը նվաճել է ոսկե մեդալ։ Հոկտեմբերի 14-ին հաղթել է Պոդդիբնի ըմբշամարտի 2-րդ լիգայում։ Նոյեմբերի 13-ին Վլադիմիր Սեմենովի գավաթի խաղարկության բրոնզե մեդալ է նվաճել։

### 2023 թվական
Հունվարի 27-ին կրկին բրոնզե մեդալ է նվաճել Իվան Յարիգինի գրան պրիում։ Ապրիլի 30-ին դարձել է Բայկալ օփեն միջազգային մրցաշարի բրոնզե մեդալակիր։ Դաղստանի Կասպիյսկ քաղաքում կայացած Ռուսաստանի առաջնությունում եզրափակիչ գոտեմարտում պարտվել է Շամիլ Մամեդովին։ Օգոստոսի 9-ին նվաճել էոսկե մեդալ ԱՊՀ խաղերում։ Մ23 տարեկանների աշխարհի առաջնությունում նվաճել է ոսկե մեդալ։

### 2024 թվական
Մայիսի 1-ին Իբրահիմդովը 65 կգ քաշային կարգում Ռուսաստանի մեծահասակների առաջնությունում նվաճել է բրոնզե մեդալ։ Մայիսի 25-ին նվաճել է ոսկե մեդալ Մ23 տարեկանների Եվրոպայի առաջնությունում։ 2024 թվականի հոկտեմբերին նվաճել է իր երկրորդ Մ23 աշխարհի չեմպիոնի տիտղոսը Տիրանայում: Եզրափակիչ գոտեմարտում Իբրահիմովը հաղթել է ճապոնացի Կայջի Օգինոյին։

### 2025 թվական
Հունվարի 25-ին հաղթել է Իվան Յարիգինի մրցաշարում 65 կգ քաշային կարգում։

## Ծանոթագրություններ

Կատեգորիա:Ռուս ըմբշամարտիկներ
Բարբարա Այրթոն-Գուլդ

**Բարբարա Բոդիչոն Այրթոն-Գուլդ** (ծնված որպես՝ **Այրթոն**, ), բրիտանացի լեյբորիստ և ընտրական իրավունքի անդամ։

## Վաղ տարիներ
Այրթոն-Գուլդը ծնվել է Լոնդոնում, նշանավոր էլեկտրատեխնիկներ և գյուտարարներ Հերթա Մարքս Այրթոնի և Ուիլյամ Էդվարդ Այրթոնի ընտանիքում: Կրթություն է ստացել Նոթինգ Հիլլի համապարփակ դպրոցում և քիմիա և ֆիզիկա է սովորել Լոնդոնի համալսարանական քոլեջում։ Ամուսնացել է գրող Ջերալդ Գուլդի (1885-1936 թվականներ) հետ, իսկ նրանց որդին՝ Մայքլը հետագայում դարձել է նկարիչ։ Մինչև 1930 թվականը Գուլդն աշխատել է որպես գովազդի մենեջեր *Daily Herald-* ում։

## Սուֆրաժիստական գործունեություն
1906 թվականին Բարբարան դարձել է Կանանց հասարակական և քաղաքական միության (WSPU) անդամ և հրաժարվել է իր ակադեմիական հետազոտություններից՝ դառնալով դրա կազմակերպիչը մինչև 1909 թվականը։ Գրել է մի բրոշյուր՝ ի պաշտպանություն ընտրական իրավունքի, *«Ժողովրդավարական կոչը* տղամարդկանց քաղաքական միությանը կանանց իրավունքների պաշտպանության համար:

1912 թվականի մարտին Այրթոն-Գուլդը մասնակցել է Վեսթ Էնդում խանութների ցուցափեղկերը ջարդելուն՝ ընտրական իրավունքի արշավին, ինչի համար դատապարտվել է։ 1913 թվականին ազատ արձակվելուց հետո մեկնել է Ֆրանսիա՝ ծպտված որպես աշակերտուհի՝ կրկին ձերբակալվելուց խուսափելու համար։

1914 թվականին Այրթոն-Գուլդը լքել է WSPU-ն իր առաջնորդների ավտոկրատական հակումներից հիասթափվելու, ինչպես նաև Քրիստաբել Պանկհերսթի շարունակական բացակայության պատճառով։ 1914 թվականի փետրվարի 6-ին ամուսնու և Էվելին Շարփի հետ հիմնել է ընտրական իրավունքի ասոցիացիան, որը հայտնի էր իր շարքերում ոչ միայն կանանց, այլև տղամարդկանց ընդունելով։ Սուֆրաժետների քարոզարշավն ավարտվել է, երբ 1918 թվականին Ժողովրդի ներկայացուցչության մասին օրենքը կանանց տվել է սահմանափակ ընտրական իրավունք Միացյալ Թագավորությունում:

## Քաղաքական կարիերա
19239 թվականին Այրթոն-Գուլդը դարձել Է Լեյբորիստական կուսակցության Ազգային գործադիր կոմիտեի անդամ և զբաղեցրել է փոխնախագահի պաշտոնը, իսկ 1939-40 թվականներին եղել է Լեյբորիստական կուսակցության նախագահ։ 1922 թվականից սկսած խորհրդարանի պատգամավոր ընտրվելու չորս անհաջող փորձ է կատարել։  Հինգերորդ անգամ Գուլդը ընտրվել է խորհրդարանի պատգամավոր նորաստեղծ Հենդոն Նորթ շրջանից՝ 1945 թվականին լեյբորիստների վստահ հաղթանակի արդյունքում։ Գենդոնի ընտրատարածքը, սկսած 1935 թվականից, աճել է բնակչության թվաքանակի (և որոշ չափով տների) առումով և շուտով բաժանվել է երկու մասի։ Խորհրդարանում Գուլդի մտահոգության երկու հիմնական խնդիրներն եղել են սննդի մատակարարումը և մանկական աղքատությունը: Այսպիսով, նրան հաջողվել է բանաձև մտցնել, որը կոչ էր անում կառավարությանը հետաքննություն անցկացնել երեխաների անտեսման հարցի շուրջ։ Եղել է Մերիլեբոն խաղաղության դատավոր։

Այրթոն-Գուլդը պարտվել է հաջորդ Ընդհանուր ընտրություններում (1950 թվական), նրան փոխարինել է պահպանողական Յան Օր-Էվինգը։ Սեպտեմբերին հանել է իր թեկնածությունը որպես ընտրատարածքի հավանական թեկնածու՝ վատառողջ լինելու պատճառով: Գուլդը մահացել է մեկ ամիս անց։

## Ծանոթագրություններ

 
Կատեգորիա:Բրիտանացի սուֆրաժիստներ
Կատեգորիա:Լոնդոն քաղաքում մահացածներ
Կատեգորիա:Կին լրագրողներ
Կատեգորիա:Մեծ Բրիտանիայի կին քաղաքական գործիչներ
Ստվարաթղթե հեծանիվ

**Ստվարաթղթե հեծանիվ**, հեծանիվ, որը հիմնականում կազմված է ստվարաթղթից։ Մինչև 2012 թվականը ստեղծվել են միայն նախատիպեր։ Առավելությունների թվում են՝  ցածր արժեքը, ինչպես նաև վերամշակվող և վերականգնվող նյութերից կառուցված լինելը։ Նախատեսվում է, որ ցածր արժեքը կարող է նաև նվազեցնել գողության հավանականությունը։

## Ֆիլ Բրիջի նախատիպ
աջից|մինի|300x300փքս|Ստվարաթղթե հեծանիվ, Ֆիլ Բրիջսի նախատիպը
2008 թվականին Ֆիլ Բրիջը ստեղծել է ստվարաթղթե հեծանիվ՝ որպես Շեֆիլդ Հալամի համալսարանի արտադրանքի դիզայնի եռամյա դասընթացի մաս։ Հեծանիվը նախատեսված է եղել գողությունը քչացնելու համար, կարող է դիմանալ մինչև 77 կգ (169 ֆունտ) քաշ ունեցող հեծանվորդի և պատրաստված է Hexacomb կոչվող կառուցվածքային ստվարաթղթից։ Այն ջրակայուն է, սակայն նախատեսվում է, որ շարունակական օգտագործման դեպքում կծառայի միայն մոտ վեց ամիս։ Հեծանիվի շարժիչ համակարգը և արգելակները մետաղական են, ինչպես սովորական հեծանիվների դեպքում, իսկ անիվները՝ ստանդարտ անվադողեր են։

## Իզհար Գաֆնիի նախատիպ
2012 թվականին  իսրայելցի մեխանիկական ինժեներ և հեծանվավազքի սիրահար Իզհար Գաֆնին, Մոշավ Ահիտուվի իր արտադրամասում ներկայացրել է հեծանիվի նախատիպը, որը պատրաստված է եղել գրեթե ամբողջությամբ ստվարաթղթից։ Բաղադրիչները, ներառյալ հեծանիվի շրջանակը, անիվները, ղեկը և հեծանվորդի նստելու, բաղկացած են ստվարաթղթե թերթերից՝ ծալված և սոսնձված միասին։ Ամբողջական հեծանիվը կշռում է 9,1 կգ և համարվում է հրակայուն և անջրանցիկ։ Գաֆնին հայտնում է, որ այն կարող է պահել մինչև 220 կգ քաշ։ Այն ունի պինդ ռետինե անվադողեր՝ պատրաստված մեքենաների վերամշակված անվադողերից։ Հզորությունը ոտնակներից փոխանցվում է հետևի անիվի գոտիով, որը նույնպես պատրաստված է վերամշակված ռետինից։ Գաֆնին և բիզնես գործընկերը նախատեսում էին նախատիպի վրա հիմնված հեծանիվ զանգվածային արտադրություն և 20 ԱՄՆ դոլարով մանրածախ վաճառք։ Թիրախային շուկան ցածր եկամուտ ունեցող երկրներն են։ Նախատիպը ցուցադրվել է 2012 թվականի նոյեմբերին Թել Ավիվում կայացած Microsoft ThinkNext միջոցառմանը։ Գաֆնին փորձել է Indiegogo-ում 2 միլիոն դոլար հավաքել՝ նախագիծը ֆինանսավորելու համար։ 2013 թվականի հունիսի 25-ի դրությամբ հավաքել է $10 հազար դոլար։ Արշավն ավարտվել է ընդհանուր 40,107 ԱՄՆ դոլարի հավաքագրմամբ։

## Ծանոթագրություններ

Կատեգորիա:2012 հայտնված արտադրանքներ
Կատեգորիա:Թղթյա արտադրանքներ
ZunZuneo

**ZunZuneo**, կուբայական սոցիալական ցանց, որը 2010 թվականին ստեղծել է Միացյալ Նահանգների կառավարությունը գաղտնի դիվերսիոն գործողության շրջանակներում։

Ցանցը մշակվել է ԱՄՆ Միջազգային զարգացման գործակալության ղեկավարության ներքո, որը ֆինանսավորել է ցանցի ստեղծման և շահագործման մեջ ներգրավված կեղծ ընկերություններին: Կուբացի երիտասարդներին «կուբայական գարնան» հեղափոխական ելույթներին դրդելու ռազմավարության մի մասն էր, որը պլանավորվել է «արաբական գարնան» օրինակով։ Զարգացումը ծառայել է նաև հետախուզական նպատակներին՝ թույլ տալով հավաքագրել բաժանորդների մասին տեղեկատվության տվյալների բազա՝ ներառյալ սեռը, տարիքը, «ընկալունակությունը» և քաղաքական նախասիրությունները:

## Պատմություն
Համաձայն Associated Press-ի (AP), որը հաջողությամբ բացահայտել է ZunZuneo-ի ծագումը, ցանցը, որը նաև կոչվել է «Կուբայական Twitter», ունեցել է 40000 բաժանոր, սակայն առանց նախազգուշացման փակվել է 2012 թվականին:

Ի սկզբանե առցանց գրառումները գրավում էին բաժանորդներին՝ քննարկելով անվնաս թեմաներ (սպորտ, երաժշտություն), սակայն պլանը նախատեսված էր անցնել քաղաքական թեմաների՝ խրախուսելու հակակառավարական գործունեությունը: 2014 թվականի ապրիլի սկզբին հրապարակված AP-ի հետաքննությունից հետո ԱՄՆ կառավարությունը խոստովանել է, որ ֆինանսավորել է Կուբայում հեղափոխական գործունեությունը խրախուսելու նախագիծը:

## Գաղտնիություն
ԱՄՆ Միջազգային զարգացման գործակալության կողմից ֆինանսավորվող կապալառուներն օգտագործել են մտացածին ընկերությունների բարդ համակարգը, որպեսզի թաքցնեն ԱՄՆ ներգրավվածությունը ցանցի բաժանորդներից և նույնիսկ հենց այդ ընկերություններում վարձված աշխատակիցներից, ընդհուպ մինչև բարձրաստիճան ղեկավարությունը: Նրանք հիմնել են ընկերություն Մեծ Բրիտանիայում, որն իր հերթին կորպորացիա է հիմնել Իսպանիայում՝ ZunZuneo-ի կառավարման համար, ստեղծվել է առանձին ընկերություն () օգտագործվել է Կայմանյան կղզիներում գումար փոխանցելու համար:

Նույնիսկ ԱՄՆ Կոնգրեսն է մնացել անտեղյակ այս գործողության վերաբերյալ, դրա համար հատկացված գումարները տրամադրվել են ենթադրաբար Պակիստանում իրականացվող նախագծի քողի տակ։

## Տեխնալոգիա
Կուբայում ինտերնետ հասանելիությունը չափազանց սահմանափակ է, սակայն բջջային հեռախոսները (բայց ոչ սմարթֆոնները) տարածված են երիտասարդների շրջանում: ZunZuneo-ն մեկ հաղորդագրության համար գանձում էր 4 ցենտ, որը փոխանցվել է Կուբայի պետական ETECSA ընկերությանը: Սա ստեղծել է մի պարադոքսալ իրավիճակ, երբ ԱՄՆ կառավարությունը փաստացիորեն տասնյակ հազարավոր դոլարներ է փոխանցել Կուբայի կառավարությանը գաղտնի հաշիվների և ֆրոնտային ընկերությունների միջոցով:

Ցանցը բացելու համար օգտագործվել է Cubacel-ում «կարևոր կոնտակտի» կողմից գողացված կես միլիոն հեռախոսահամարների ցանկը։

## Ծանոթագրություններ

Կատեգորիա:Կուբա
Կատեգորիա:Համացանցային մանիպուլյացիա և քարոզչություն
Կատեգորիա:Սոցիալական ցանցեր
Նիհադ Գուլուզադե

**Նիհադ Գուլուզադե** (, ), ադրբեջանցի հունահռոմեական ոճի ըմբիշ, հանդես է գալիս 60 կգ քաշային կարգում։ Ադրբեջանի մեծահասակների չեմպիոն (2023), մինչև 20 տարեկան մարզիկների աշխարհի և Եվրոպայի չեմպիոն (2022), մինչև 23 տարեկան մարզիկների աշխարհի առաջնության արծաթե մեդալակիր (2022), մինչև 23 տարեկան մարզիկների աշխարհի առաջնության բրոնզե մեդալակիր (2024):

## Կենսագրութուն
Նիհադ Գուլուզադեն ծնվել է 2002 թվականի հուլիսի 15-ին։

2018 թվականի մայիսին Գուլուզադեն նվաճել է բրոնզե մեդալ Սկոպյեի ըմբշամարտի Եվրոպայի պատանեկան առաջնությունում (մինչև 48 կգ քաշային կարգ)։

2021 թվականի նոյեմբերին Գուլուզադեն բրոնզե մեդալ է նվաճել Բելգրադում անցկացված Մ23 տարեկանների աշխարհի առաջնությունում։

2022 թվականի հունիսին Գուլուզադեն հաղթել է մինչև 20 տարեկանների Եվրոպայի առաջնությունը, որը տեղի է ունեցել Հռոմում։

2022 թվականի օգոստոսին հաղթել է Մ20 տարեկանների աշխարհի առաջնությունում, որը տեղի է ունեցել Սոֆիայում։

2022 թվականի հոկտեմբերին Գուլուզադեն արծաթե մեդալ է նվաճել աշխարհի Մ23 առաջնությունում, որը տեղի է ունեցել Իսպանիայի Պոնտեվեդրա քաղաքում։

2023 թվականի դեկտեմբերին «Նեֆթչի» ակումբում հանդես եկող Գուլուզադեն հաղթել է Ադրբեջանի առաջնության 60 կգ քաշային կարգում, եզրափակչում հաղթելով իր թիմակից Զիյադ Զեյնալովին։

2024 թվականի մայիսին Նիհադ Գուլուզադեն արծաթե մեդալ է նվաճել Բաքվում կայացած Եվրոպայի Մ23 առաջնությունում։

2024 թվականի հոկտեմբերին Տիրանայում (Ալբանիա) կայացած ըմբշամարտի մինչև 23 տարեկանների աշխարհի առաջնությունում նվաճել է բրոնզե մեդալ։

## Ծանոթագրություններ

## Արտաքին հղումներ
* Գուլուզադեն United World Wrestling կայքում

Կատեգորիա:Ադրբեջանցի ըմբիշներ
Զելիմխան Աբակարով

**Զելիմխան Արսենովիչ Աբակարով** (), ալբանացի և նախկինում ռուս ազատ ոճի ըմբիշ, 2018 և 2019 թվականների Ռուսաստանի առաջնության բրոնզե մեդալակիր, 2019 թվականի Աշխարհի գավաթի 2-րդ և 2-րդ գավաթի հաղթող աշխարհի առաջնության բրոնզե մեդալակիր (2023)։ Եվրոպայի առաջնության կրկնակի արծաթե մեդալակիր, միջազգային մրցաշարերի հաղթող և մրցանակակիր, Ռուսաստանի սպորտի վարպետ։ 2024 թվականի ամառային օլիմպիական խաղերի մասնակից Ալբանիայի հավաքականի դրոշակակիրը խաղերի բացման արարողության ժամանակ (առաջին չեչենը, որը դարձավ օլիմպիական դրոշակակիր)։

## Կենսագրություն
Ազգությամբ չեչեն է։ Հանդես է գալիս 61 կգ քաշային կարգում: Ներքին մրցումներում ներկայացրել է Մոսկվայի մարզը և Չեչնիան։ Մարզվել է Զ.Տ.Խուսեյնովի և Ռուսաստանի վաստակավոր մարզիչ Ա.Խ.Մարգիևայի մոտ։ 2021 թվականի սեպտեմբերին ստացել է Ալբանիայի մարզական քաղաքացիություն։

2022 թվականին ոսկե մեդալներ է նվաճել Օրանի Միջերկրական խաղերում (65 կգ քաշային կարգում) և Բելգրադում կայացած աշխարհի առաջնությունում (57 կգ քաշային կարգում)։ Աշխարհի առաջնության եզրափակիչում հաղթել է ամերիկացի ըմբիշ Թոմաս Գիլմանին։

Զելիմխան Աբակարովը դարձել է առաջին ալբանացի ըմբիշը, որը դարձել է ազատ ոճի ըմբշամարտի աշխարհի չեմպիոն։

2023 թվականին, հանդես գալով մինչև 61 կգ քաշային կարգում, Զագրեբում կայացած Եվրոպայի առաջնությունում նվաճել է արծաթե մեդալ՝ եզրափակչում պարտվելով հայ ըմբիշ Արսեն Հարությունյանին: Բելգրադում կայացած աշխարհի առաջնությունում 57 կգ քաշային կարգում դարձել է բրոնզե մեդալակիր:

2024 թվականին հանդես գալով 61 կգ քաշային կարգում՝ Բուխարեստում կայացած Եվրոպայի առաջնությունում նվաճել է արծաթե մեդալ՝ եզրափակիչում պարտվելով ռուս ըմբիշ Աբասգաջի Մագոմեդովին։

Օլիմպիական խաղերում Աբակարովը հաղթել է Գվինեա-Բիսաուից Դիամանտինա Ֆաֆեին, բայց հետո պարտվեց հնդիկ Աման Սեհրավաթին և դուրս մնաց մեդալների համար պայքարից:

## Նվաճումներ
* Ալի Ալիևի անվան մրցույթներ 2018՝ ,
* Ալեքսանդր Մեդվեդի մրցանակային մրցաշար 2018 - 
* Ազատ ոճի ըմբշամարտի միջմայրցամաքային գավաթ 2017՝ 
* Ռուսաստանի ազատ ոճի ըմբշամարտի առաջնություն 2018՝ 
* Ռուսաստանի ազատ ոճի ըմբշամարտի առաջնություն 2019՝ 
* Ազատ ոճի ըմբշամարտի աշխարհի գավաթ 2019՝ 
* Միջերկրական խաղեր 2022՝ 
* Ըմբշամարտի աշխարհի առաջնություն 2022՝ ;
* Ազատ ոճի ըմբշամարտի աշխարհի գավաթ 2022 (թիմային)՝ 
* Ըմբշամարտի Եվրոպայի առաջնություն 2023՝ 
* Ըմբշամարտի աշխարհի առաջնություն 2023՝ 
* Ըմբշամարտի Եվրոպայի առաջնություն 2024՝ 

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուսաստանի սպորտի վարպետներ
Ուշա Վենս

**Ուշա Վենս** (, ծննդյամբ՝ **Ուշա Բալա Չիլուկուրի**, , ), ամերիկացի իրավաբան, ԱՄՆ 50-րդ փոխնախագահ Ջեյմս Դեյվիդ Վենսի կինը, ԱՄՆ երկրորդ տիկինը 2025 թվականի հունվարի 20-ից։

2024 թվականի հուլիսի 15-ին ԱՄՆ նախկին 45-րդ նախագահ և Հանրապետական կուսակցության թեկնածու Դոնալդ Թրամփն ընտրել է Ջեյմս Դեյվիդ Վենսին՝ Ուշայի ամուսնուն, փոխնախագահի թեկնածու։ Թրամփի ընտրությունների հաղթանակի արդյունքում Ուշա Վենսը դարձել է հնդկական արմատներով առաջին ԱՄՆ երկրորդ տիկինը։

## Վաղ տարիներ և ուսում
Ուշա Չիլուկուրին ծնվել և մեծացել է Կալիֆոռնիա նահանգի Սան Դիեգոյի արվարձանում, տելուգու լեզվով խոսող հնդիկ ներգաղթյալների ընտանիքում։ Նրա ծնողները ծնվել են Հնդկաստանի Անդհրա Պրադեշ նահանգում, ունեն պրոֆեսորի գիտական աստիճան։ Ուշայի ընկերները նրան նկարագրում են որպես «ղեկավար» և «գրքասեր»։

Ուշա Չիլուկուրին սովորել է Եյլի համալսարանում, որն ավարտել է գերազանցությամբ և ստացել պատմության բակալավրի աստիճան։ Այնուհետև նա ընդունվել է Անգլիայի Քեմբրիջի համալսարան ՝ որպես Գեյթս Քեմբրիջի կրթաթոշակառու, իսկ 2010 թվականին ստացել է փիլիսոփայության մագիստրոսի աստիճան։ 2013 թվականին ստացել է իրավաբանական գիտությունների դոկտորի աստիճան Եյլի իրավունքի դպրոցում, որտեղ եղել է Եյլի իրավաբանական ամսագրի զարգացման հարցերով խմբագիր։

Նույն դպրոցում սովորելու ժամանակ Ուշան ծանոթացել է իր ապագա ամուսնու՝ Ջեյմս Դեյվիդ Վենսի հետ։ Այդ հարաբերությունները նրանց խրախուսել է պրոֆեսոր Էմի Չուան։ 2013 թվականին Չիլուկուրին և Վենսը համատեղ կազմակերպել են Եյլի համալսարանում «Սպիտակ Ամերիկայում սոցիալական անկում» թեմայով քննարկում։

2014 թվականին Ուշան գրանցվել է ԱՄՆ Դեմոկրատական ​​կուսակցության շարքում։

## Կարիերա
2014-2015 թվականներին Ուշա Վենսն աշխատել Կոլումբիայի շրջանի այն ժամանակվա շրջանային դատավոր Բրեթ Քավանոյի օգնական, 2017֊2018 թվականներին՝ ԱՄՆ Գերագույն դատարանի նախագահ Ջոն Ռոբերտսի օգնական։ 2019 թվականի մայիսին նա ընդունվել է Կոլումբիայի շրջանային փաստաբանների ընկերություն  և մինչև 2024 թվականի հուլիսը աշխատել է «Munger, Tolles & Olson LLP» իրավաբանական ընկերությունում։

Ուշա Վենսն եղել է Գեյթս Քեմբրիջի շրջանավարտների ասոցիացիայի վարչության անդամ և Ցինցինատիի սիմֆոնիկ նվագախմբի վարչության քարտուղար։

## Ընտանիք
Ուշա Չիլուկուրին և Ջեյմս Դեյվիդ Վենսն ամուսնացել են 2014 թվականին Կենտուկիում, միջկրոնական ամուսնությամբ, ունեն երեք երեխա՝ Էվան (2017), Վիվեկ (2020) և Միրաբել (2021)։ Ուշան հինդուիստ է, Ջեյմսը՝ կաթոլիկ։

## Կերպարն արվեստում
Ամուսնու կյանքի մասին պատմող «Գեղջուկ էլեգիա» (2020) ֆիլմում նրա կերպարը մարմնավորել է դերասանուհի Ֆրիդա Պինտոն

## Ծանոթագրություններ

## Արտաքին հղումներ
*Ուշա Վենսը հնդկական արմատներով առաջին ԱՄՆ երկրորդ տիկինն է 

 
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Բուսակերներ
Կատեգորիա:Եյլի համալսարանի շրջանավարտներ
Կատեգորիա:Իրավաբանական գիտությունների դոկտորներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Քեմբրիջի համալսարանի շրջանավարտներ
Սոֆի Պեդերսեն

**Սոֆի Պեդերսեն** (; ), դանիացի ֆուտբոլիստ, ով կիսապաշտպանի դիրքում է խաղում իտալական Ա Սերիայի «Ինտերնացիոնալե» ակումբի և Դանիայի ազգային հավաքականի կազմում: Ավելի վաղ նա ներկայացրել էր «ԻԿ Սկովբակկեն» և «Ֆորտունա» թիմերը Յերինգից Դանիայի առաջնությունում, վերջինում լինելով ավագ, ինչպես նաև «Ռուսենգորդը», որը հանդես էր գալիս Դամալսվենսկանում։

## Ակումբային կարիերա
Յունգե Պեդերսենը խաղացել է ԻԿ Սկովբակկենի կազմում մինչև 2011 թվականը, երբ Ջերինգից տեղափոխվեց «Ֆորտունա»։  «ԻԿ Սկովբակկենը» Յունգե Պեդերսենի և մեկ այլ երիտասարդ ֆուտբոլիստուհի Պեռնիլա Հարդերի հետ պայմանագրեր է կնքել 2010 թվականի ապրիլին՝ ի նշան նրանց բացառիկ ներուժի։

2015 թվականի հունիսին Յունգե Պեդերսենը պայմանագիր է կնքել «Ռուսենգորդ» ակումբի հետ այն բանից հետո, երբ տպավորություն է թողել շվեդական չեմպիոն Դամալսվենսկանի ղեկավարության վրա՝ ՈՒԵՖԱ-ի կանանց Չեմպիոնների լիգայում «Ֆորտունայի» կազմում խաղալով այդ թիմի դեմ։ «Ռուսենգորդի» կազմում իր ելույթների ժամանակ Յունգեն գլխի լուրջ վնասվածք է ստացել, որի պատճառով չի կարողացել խաղալ 2016 թվականի ամբողջ մրցաշրջանում: 2017 թվականին «Ռուսենգորդը» որոշեց չերկարաձգել նրա պայմանագիրը, և նա իսպանական Պրիմերայից տեղափոխվեց «Լևանտե»: 2018 թվականի հուլիսին «Լևանտեի» հետ պայմանագիրն ավարտելուց հետո Յունգեն վերադարձել է Դամալսվենսկան, որտեղ դարձել է «Վիտշե» ակումբի խաղացող: 2018 թվականի դեկտեմբերին նա պայմանագիր է կնքել իտալական «Յուվենտուս» կանանց ակումբի հետ:

## Կարիերան հավաքականում
2008 թվականին Նոր Զելանդիայում կայացած մինչև 17 տարեկան աղջիկների աշխարհի առաջին առաջնությունում Յունգ Պեդերսենը Դանիայի թիմի մի մասն էր, որը հաղթեց իր խմբում, Այնուհետև քառորդ եզրափակչում 0:4 հաշվով պարտվեց այս մրցաշարի ապագա հաղթողներին՝ ԿԺԴՀ-ի հավաքականին։

2011 թվականի դեկտեմբերին Յունգե Պեդերսենը իր նորամուտը նշեց Դանիայի գլխավոր հավաքականում՝ Սան Պաուլուում Չիլիի հավաքականի նկատմամբ իր հաղթական (4:0) խաղում: 2013 թվականի Եվրոպայի կանանց առաջնությանը մասնակցելու համար նրան ազգային հավաքական են հրավիրել նրա գլխավոր մարզիչ Քենեթ Հայներ-Մելլերը; 2017 թվականին նա ընդգրկվել է Դանիայի հավաքականի կազմում մարզիչ Նիլս Նիլսենի կողմից 2017 թվականի Եվրոպայի կանանց առաջնությունում, որտեղ Նիդեռլանդների դեմ մրցաշարի եզրափակչում փոխարինել է վնասվածք ստացած Լինե Յենսենին։

## Անձնական կյանք
Բացի ֆուտբոլիստուհի լինելուց, Յունգե Պեդերսենը հայտնի է նաև որպես մտավորական, ով իրեն նույնացնում է որպես սոցիալիստ։ Բացի ֆուտբոլային կարիերայից և համալսարանում սովորելուց, նա Աֆրիկայում զբաղվում է բարեգործական և զարգացման ծրագրերով։

## Ձեռքբերումներ
### Ակումբային

#### «Ֆորտունա»
* Դանիայի Չեմպիոն։ 2013/14

#### «Ռուսենգորդ»
* Շվեդիայի չեմպիոն՝ 2015

#### «Յուվենտուս»
* Իտալիայի չեմպիոն՝ 2019/20, 2020/21, 2021/22
* Իտալիայի գավաթակիր՝ 2021/22
* Իտալիայի սուպերգավաթակիր՝ 2019, 2020/21, 2021/22

## Ծանոթագրություններ

## Արտաքին հղումներ
* Профиль на сайте «Русенгорда»
* Профиль на сайте «Интернационале»
* Профиль на fussballtransfers.de
Թիրափոնգ Սիլաչայ

**Թիրափոնգ Սիլաչայ** (, ), թաիլանդցի ծանրորդ, որը հանդես է գալիս մինչև 61 կգ քաշային կարգում։ 2024 թվականի ամառային Օլիմպիական խաղերի արծաթե մեդալակիր, 2022 թվականի աշխարհի չեմպիոն, 2023 թվականի Ասիայի առաջնության բրոնզե մեդալակիր։

## Կարիերա
Լինելով երիտասարդ ծանրորդ՝ Սիլաչայն առաջին անգամ Մրցումների է մասնակցել Նախոնայոկում կայացած Խուն Դանի խաղերում տղամարդկանց մինչև 50 կգ քաշային կարգում: Նա պոկում վարժությունում բարձրացրել է 90 կգ, իսկ հրումում՝ 115 կգ՝ հավաքելով 205 կգ և նվաճել ոսկե մեդալ:

2022 թվականին Սիլաչայը Բոգոտայում մասնակցեց ծանրամարտի աշխարհի առաջնությանը և անմիջապես ոսկի նվաճեց մինչև 55 կգ քաշային կարգում՝ բարձրացնելով ընդհանուր առմամբ 265 կիլոգրամ և կոտրելով պատանիների համաշխարհային ռեկորդները հրում վարժությունում (ընդհանուր առմամբ 148 կիլոգրամ և 265 կիլոգրամ):

2023 թվականին ծանրամարտի Ասիայի առաջնությունում, հանդես գալով մինչև 61 կգ քաշային կարգում, Սիլաչայը դարձել է բրոնզե մեդալակիր: Երկու վարժությունների հանրագումարով նա բարձրացրել է 299 կիլոգրամ։

2024 թվականի ամառային Օլիմպիական խաղերում նա հանդես է եկել տղամարդկանց մինչև 61 կգ քաշային կարգում և նվաճել արծաթե մեդալ: Նա բարձրացրեց 303 կիլոգրամ, ինչը ընդամենը յոթ կիլոգրամով պակաս է չեմպիոն լի Ֆաբիուսից։

## Սպորտային արդյունքներ

## Ծանոթագրություններ

## Արտաքին հղումներ
* Тхирапонг Силачай на сайте IWF
Ֆրիդա Հոդապ

**Ֆրիդա Կվաստ-Հոդապ** (ծննդյամբ՝ Հոդապ, , ), գերմանացի դաշնակահարուհի։  

Նա երաժշտություն է սովորել Կարլսռուեում, այնուհետև Ֆրանկֆուրտի Հոխի կոնսերվատորիայում պրոֆեսոր Ջեյմս Կվաստի մոտ, ում հետ նա ամուսնացել էր 1902 թվականին (ուսանողի հետ սիրավեպը ստիպել է Կվաստին թողնել կոնսերվատորիան և տեղափոխվել Բեռլինի Շարվենկա կոնսերվատորիա)։ Հոդապի տաղանդը հետագայում բարձր է գնահատել նրա դասընկեր Պերսի Գրեյնջերը։ Այնուհետև Հոդապը սովորել է Ֆերուչիո Բուզոնիի մոտ, դասավանդել է Բեռլինի Շտերնի կոնսերվատորիայում և մեծ համերգներ է տվել ամբողջ Եվրոպայում, այդ թվում՝ Յան Կուբելիկի հետ անսամբլում։ Ֆրիդա Կվաստ-Հոդապը մեծ համբավ է ձեռք բերել որպես Մաքս Ռեգերի ստեղծագործությունների կատարող, որոնցից մի քանիսը 1905-1920 թվականներին նա ձայնագրել է Welte-Mignon ընկերության համար, 1910 թվականին Կվաստը մասնակցել է Դորտմունդի ռեգերովյան փառատոնին, իսկ նույն թվականի դեկտեմբերի 15-ին Լայպցիգում կատարել է Ռեգերի դաշնամուրային կոնցերտի պրեմիերան՝ (Գևանդհաուս նվագախմբի հետ՝ Արթուր Նիկիշի ղեկավարությամբ)։ Կայխոսրու Սորաբջին Ֆրիդա Կվաստին գնահատել է որպես իր ժամանակի կին դաշնակահարուհիներից ամենանշանավորը։

1930 թվականից ապրել է Հայդելբերգում։ Ամուսնու մահից հետո դարձել է գործարանատեր Օտտո Կրեբսի ընկերուհին, ով հանդիսանում էր Գերմանիայում իմպրեսիոնիստների ամենամեծ մասնավոր հավաքածուի սեփականատերը։

## Ծանոթագրություններ

 
Կատեգորիա:Գերմանացի դաշնակահարներ
Կատեգորիա:Գերմանացի դասական երաժիշտներ
Շառլոտ Այսլեր

**Շառլոտ Այսլեր** (, ), ավստրիացի երգչուհի, դաշնակահարուհի և երաժշտության ուսուցիչ, կապված էր Վիեննայի երկրորդ դպրոցի հետ:

## Կենսագրություն
Շառլոտ Դեմանտը ծնվել է 1894 թվականի հունվարի 2-ին Տերնոպոլում (Գալիցիայի և Վլադիմիրի թագավորություն, Ավստրո-Հունգարիա): Նրա ընտանիքը տեղափոխվել է Չեռնովցի, որտեղ նա ստացել է տարրական կրթություն։ Առաջին համաշխարհային պատերազմի սկզբին Դեմանտիները տեղափոխվել են Վիեննա, որտեղ Շառլոտը երաժշտություն է սովորել։ Նրա ուսուցիչներն են եղել Անտոն Վեբերնը և Էդուարդ Շտոերմանը։ Ուսանողական տարիներին ծանոթացել է կոմպոզիտորներ Առնոլդ Շյոնբերգի և Հանս Էյսլերի հետ։ 1920 թվականին ամուսնացել է Այսլերի հետ, սակայն  1934 թվականին նրանք բաժանվել են, նրանց միակ երեխան էքսպրեսիոնիստ նկարիչ Գեորգ Էյսլերն է։

Շառլոտը համակրել է կոմունիզմի գաղափարախոսությանը, ինչի պատճառով էլ 1934 թվականին ստիպված է եղել Վիեննայից մեկնել Բրատիսլավա։ 1936-1938 թվականներին ապրել է Մոսկվայում։ 1938 թվականին Վիեննա ճանապարհորդելիս Պրահայում տեղեկացել է նացիստական ​​Գերմանաիայի ներխուժման և հետագա անշլուսի մասին: Արդյունքում նա որդու հետ մեկնել է Անգլիա և այնտեղ մնացել Երկրորդ համաշխարհային պատերազմի ժամանակ, Վիեննա է վերադարձել 1946 թվականին։

1947-1952 թվականներին Շառլոտ Այսլերը երգեցողություն է դասավանդել Վիեննայի կոնսերվատորիայում։

Շառլոտ Այսլերը մահացել է Վիեննայում, 1970 թվականի օգոստոսի 21-ին։

## Ծանոթագրություններ

## Աղբյուրներ
* Eisler, Charlotte (1894—1970)  // Women in World History: A Biographical Encyclopedia
* The Kaleidoscopic Contradictions of Hanns Eisler: 1898—1962  // A blog by forbidden music author Michael Haas, July 27, 2014. 

Կատեգորիա:Ավստրիացի երգչուհիներ
Շենոն Քրոուֆորդ

**Շենոն Քրոուֆորդ** (անգլերեն՝ *Shannon Crawford.* ), կանադացի նախկին թիավարող մարզուհի։ Ազգային մրցաշարերում մի շարք հաղթանակներ տանելուց հետո 1991 թվականին ընդգրկվել է Կանադայի ակադեմիական թիավարության հավաքականի կազմում: Այդ նույն տարում հանդես է եկել Հավանայում կայացած պանամերիկյան խաղերում, առանց ղեկորդի քառյակների մրցումներում արժանացել ոսկե, երկյակների մրցումներում՝ արծաթե մեդալի:

Մասնակցել է 1992 թվականին Բարսելոնայում անցկացված օլիմպիական խաղերին և ոսկե մեդալ նվաճել ղեկորդով ութնյակների մրցումներում։ 1993 թվականին Չեխիայի Ռաչիցե քաղաքում կայացած թիավարության աշխարհի առաջնությունում էլ բրոնզե մեդալ է նվաճել առանց ղեկորդի քառյակների մրցապայքարում։

Մարզական նշանակալի նվաճումների համար Շենոն Քրոուֆորդը 1992 թվականին ընդգրկվել է Բրամփտոն քաղաքի մարզական փառքի սրահում, 1994 թվականին էլ՝ Կանադայի օլիմպիական փառքի սրահում:
## Միջազգային նվաճումներ

## Ծանոթագրություններ

## Արտաքին հղումներ

* 
* Шеннон Кроуфорд — страница на сайте |Международного олимпийского комитета

Կատեգորիա:20-րդ դարի կանադացի կանայք
Կատեգորիա:Կանադացի օլիմպիական չեմպիոններ
Կատեգորիա:Կանադացի օլիմպիական մարզիկներ
Կատեգորիա:Կանադացի օլիմպիական մեդալակիրներ
Կատեգորիա:Բնօրինակում անաղբյուր հոդվածներ
Ջեյմի Մյուիր

**Ջեյմի Մյուր** (;), բրիտանացի երաժիշտ և նկարիչ: Հայտնի է որպես *King Crimson* խմբի պերկուսիոնիստ։

## Կենսագրություն
1960 թվականներին Մյուիրը սովորել է Էդինբուրգի արվեստի քոլեջում, հետաքրքրվել է ջազով և սկսել է նվագել տրոմբոնով, իսկ հետագայում նաև հարվածային գործիքներով։

Լոնդոն տեղափոխվելուց հետո Մյուիրը աշխատել է պարարվեստի բեմադրիչ Լինդսի Քեմփի հետ, նվագել է ջեմերում, 1968-1971 թվականներին ձայնագրվել է Դերեք Բեյլիի և Էվան Փարքերի հետ Music Improvisation Company-ում։

Այդ նույն ժամանակահատվածում նա խաղացել էր Boris խմբում Դոն Վելլերի և Ջիմմի Ռոուչի հետ, ինչպես նաև Assagai-ում՝ Ալան Գոուենի և մյուսների հետ։

1972 թվականի կեսերին Ռոբերտ Ֆրիպը Մյուիրին հրավիրվել է King Crimson․ «Բոբը զանգահարեց, ես նրա հետ նվագեցի և այլևս ուրիշ ոչինչ անել չէի ուզում»։ Այսպիսով Մյուիրը դառել է խմբի անդամ։ Նա նվագել էր ինչպես ստանդարտ հարվածային գործիքներով, այնպես էլ տարբեր գործիքներով՝ երբեմն արտասովոր հնչյուններ ստանալով։ Նա օգտագործել էր զանգ, փայտե մուրճեր, մբիրա, երաժշտական սղոց, շղթաներ, շխկշխկաններ, գոնգեր, տարբեր տեսակի թմբուկներ՝ ստեղծելով ոչ մի բանի չնմանվող հնչողություն։ Թողնելով իր հարվածային գործիքները, նա վազվզել էր բեմի վրա՝ գտնվելով ինչ-որ էքստազի վիճակում, խփել էր շղթաներով միկրոֆոնների մոտ, հարվածել էր փայտիկներով գոնգերին։ Մյուիրի մասնակցությամբ ձայնագրվել է Larks' Tongues in Aspic ալբոմը. պահպանվել են նրա մասնակցությամբ մի քանի համերգային ելույթների ձայնագրություններ։

1973 թվականի փետրվարի 7-ին Ջեյմի Մյուիրը լքել է խումբը և մեկնեց Շոտլանդիայի բուդդայական վանք: Նա անհետացել է երաժշտական ասպարեզից մինչև 1980 թվականը: Վանքից վերադառնալուց հետո Մյուիրը մի քանի ձայնագրություններ կատարել է Էվան Պարկերի և Դերեկ Բեյլիի հետ, մասնակցել է Ghost Dance ֆիլմի սաունդթրեքի ձայնագրմանը, որից հետո թողել է երաժշտությունը և բացառապես անցել է նկարչության։ Նրա վերջին երաժշտական ձայնագրությունը 1983 թվականին ձայնագրվել է և 1996 թվականին թողարկված ալբոմն է: Դրա ձայնագրմանը մասնակցել են Մայքլ Ջայլզը և Դեյվիդ Քանինգհեմը։

Մահացել է 2025 թվականի փետրվարի 17-ին Կորնուոլում, Անգլիա, 82 տարեկան հասակում։

## Ծանոթագրություններ

## Արտաքին աղբյուրներ
* Фрагменты интервью, данного в 1991 году журналу Ptloemaic Terrascope
 
Կատեգորիա:1943 ծնունդներ
Կատեգորիա:1945 ծնունդներ
Կատեգորիա:20-րդ դարի բրիտանացիներ
Կատեգորիա:Արվեստագետներ
Կատեգորիա:Բրիտանացի երաժիշտներ
Կատեգորիա:Բրիտանացի թմբկահարներ
Կատեգորիա:Բրիտանացի նկարիչներ
Կատեգորիա:Երաժիշտներ այբբենական կարգով
Կատեգորիա:Շոտլանդացի երաժիշտներ
Կատեգորիա:Շոտլանդացի նկարիչներ
Կովոլոռ

**Կովոլոռ** (Vigna inguiculata), դկուղ, բակլազգիների (թիթեռնածաղկավորներ) ընտանիքի վիգնա ցեղի միամյա խոտաբույսերի տեսակ։ 

## Նկարագրություն
Բանջարեղենային և կերային մշակաբույս է։ Վայրի վիճակում չի հանդիպում։ Մշակում են եվրոպական երկրներում, ԱՄՆ-ում, Չինաստանում, Ուկրաինայի հովտում, Հյուսիսային Կովկասում, Այսրկովկասում, Միջին Ասիայում։ Սերմերն օգտագործում են սննդի մեջ և որպես կեր, «ծնեբեկանման» սորտերի խակ պտուղները՝ որպես բանջարեղեն՝ հում և պահածոյացված վիճակում, կանաչ զանգվածը՝ արածեցման, սիլոսի, խոտի և կանաչ պարարտացման համար։ 100 կգ կանաչ զանգվածը պարունակում է 12 կերային միավոր և 2 կգ մարսելի պրոտեին, 100 կգ սերմը՝ համապատասխանբար՝ 115,8 և 18,2 կգ։ Ուտում են բոլոր կենդանիները՝ ձիերից բացի։ Ցանում են առանձին կամ եգիպտացորենի, սորգոյի, սուդանի խոտի և այլ մշակաբույսերի հետ խառնած։ Ցանքի չափաքանակներն են (կգ/հա). սերմի համար՝ 35–40, կանաչ կերի՝ 50, սիլոս՝ խառնուրդի ձևով՝ 25–30, խորությունը՝ 4–9 սմ։ Բերքատվությունը (ց/հա). սերմինը՝ 15–19 (խոնավ մերձարևադարձային շրջանում՝ մինչև 30), կանաչ զանգվածինը՝ 120–300, խոտինը՝ 45–60։

Կատեգորիա:Գյուղատնտեսություն
Կատեգորիա:Բանջարեղեն
Կատեգորիա:Թիթեռնածաղկավորներ
Ֆաննի Բլումֆիլդ-Ցեյսլեր

**Ֆաննի Բլումֆիլդ-Ցեյսլեր** (, իսկական անունը՝ Ֆաննի Բլյումենֆելդ, , ), ավստրիական ծագումով ամերիկացի դաշնակահար։ Բանասեր Մորիս Բլումֆիլդի քույրը, լեզվաբան Լեոնարդ Բլումֆիլդի մորաքույրը։

## Կենսագրություն
Չորս տարեկանում նա ընտանիքի հետ գաղթել է ԱՄՆ։ Բլյումենֆելդների ընտանիքը հաստատվել է Չիկագոյում և շուտով ամերիկյանացրել իր ազգանունը։ Ֆաննին սկսել է դաշնամուրով զբաղվել վեց տարեկանում։ Նրա ուսուցիչներն են եղել Կարլ Վոլֆսոնը և Բեռնարդ Ցինը: 1875 թվականին նա առաջին անգամ հանդես է եկել համերգային բեմում։ 1877 թվականին Աննա Էսիպովան, որը հյուրախաղերի է եկել ԱՄՆ, լսել է Ֆանի Բլումֆիլդի նվագը և խորհուրդ տվել երիտասարդ դաշնակահարին ուսումը շարունակել Թեոդոր Լեշետիցկու մոտ։ Բլումֆիլդը հետևել է նրա խորհրդին և հաջորդ տարի մեկնել Վիեննա՝ Լեշետիցկու մոտ, որտեղ անցկացրել է հինգ տարի: Վերադառնալով Չիկագո 1883 թվականին՝ նա առաջին անգամ հանդես է եկել որպես չափահաս, կայացած երաժիշտ 1884 թվականի հունվարին, իսկ հաջորդ տարի կատարել իր դեբյուտը Նյու Յորքում և ամուսնացել իր երրորդ պորտի ազգական Զիգմունդ Ցեյսլերի (1860–1931) հետ, որը ծնունդով Բիլիցայից էր, որին ինքն առաջին անգամ հանդիպել է Վիեննայում (հետագայում՝ հայտնի չիկագոցի լիբերալ ​​փաստաբան): Արդեն իր ամերիկյան կարիերայի առաջին երկու տարիներին Ֆաննի Բլումֆիլդ-Ցեյսլերը ելույթներ է ունեցել երկրի առաջատար դիրիժորներ Վալտեր Դամրոշի, Վիլհելմ Գերիկեի, Ֆրենկ վան դեր Ստուկենի հետ։ 1888 թվականին, սակայն, նա վերադարձել է Վիեննա, որպիսի Լեշետիցկու ղեկավարությամբ կատարելագործի իր հմտությունները:

Դարավերջին Բլումֆիլդ-Ցեյսլերը համարվել է ամերիկացի մեծագույն դաշնակահարուհի, և մամուլը նրան երբեմն անվանել է դաշնամուրի Սառա Բեռնար։ Նա բազմաթիվ համերգներ է տվել ԱՄՆ-ում, շրջագայել Անգլիայում 1898 թվականին և երեք համերգային շրջագայություններ է անցկացրել մայրցամաքային Եվրոպայում։ Դիրիժորների թվում, որոնց հետ ելույթներ է ունեցել, բացի ամերիկյան աստղային ներկայացուցիչներից, եղել են Ռիչարդ Շտրաուսը և Կամիլ Շևիյարը։ Բլումֆիլդ-Ցեյսլերը մի շարք ձայնագրություններ է թողել։ Նրա վերջին ելույթը տեղի է ունեցել 1925 թվականի փետրվարի 25-ին և համընկել է նրա կատարողական կարիերայի 50-ամյակին։

## Ծանոթագրություններ

## Աղբյուրներ
* Diana Hallman. Fannie Bloomfield Zeisler // Jewish Women: A Comprehensive Historical Encyclopedia. 20 March 2009.

 
Կատեգորիա:Ամերիկացի դաշնակահարներ
Կատեգորիա:Ամերիկացի դասական երաժիշտներ
Մեդիսոն Քինի

**Մեդիսոն Քինի** ( ), ավստրալացի ջրացատկորդուհի, 2016 թվականի ամառային Օլիմպիական խաղերի բրոնզե մեդալակիր, աշխարհի եռակի չեմպիոն, Համագործակցության խաղերի կրկնակի չեմպիոն։

## Կենսագրություն
Մեդիսոն Քինին ծնվել է 1996 թվականին։ 10 տարեկանից նա սկսել է զբաղվել ջրացատկով, որտեղ նրան բերել է մայրը։ 2013 թվականին ավստրալուհին իր նորամուտը նշեց մեծահասակների աշխարհի առաջնությունում։ Մեկ մետր ցատկահարթակի մրցումներում Մեդիսոնը զբաղեցրել է միայն 18-րդ տեղը, իսկ Շերլիզ Գոլետի հետ զուգակցված երեք մետր ցատկահարթակից սինխրոն ցատկում նրան հաջողվել է հասնել եզրափակիչ, որտեղ ավստրալական դուետը դարձել է 8-րդը:

Իր առաջին նշանակալի մեդալները Քինին նվաճել է 2014 թվականին Համագործակցության խաղերում։ Մեկ մետր ցատկահարթակում Մեդիսոնը մոտ էր հաղթանակին, բայց բավականին քիչ զիջեց կանադացի Ջենիֆեր Աբելին և դարձավ երկրորդը: Ավստրալուհին նաեւ սինքրոն ցատկերի ԲՐՈՆԶԵ մեդալ է նվաճել Անաբել Սմիթի հետ: Կազանում կայացած աշխարհի առաջնությունում Քինին կարողացավ անցնել երկու անհատական եզրափակի եզրափակիչ, բայց մեկ մետր հեռավորության վրա նա դարձավ միայն 12-րդը, չնայած վերջին ցատկից առաջ նա գնաց 4-րդ տեղում, բայց Մեդիսոնը ձախողեց եզրափակիչ փորձը՝ մրցավարներից ստանալով 0 միավոր։ Ավստրալացի ջրացատկորդուհին երեքմետրանոց ցատկահարթակում ցույց է տվել 7-րդ Արդյունքը: Խառը զուգերգերի մրցումներում Քինին և Գրանթ Նիլը մինչև վերջ պայքարում էին պատվանդանին հայտնվելու համար, սակայն, ի վերջո, մնացին 4-րդ հորիզոնականում։

2016-ի մայիսին Քինին հաղթեց ազգային օլիմպիական ընտրություններում՝ նախ հաղթելով անձնական մրցումներում, իսկ ավելի ուշ՝ սինխրոն ցատկերում՝ Անաբել Սմիթի հետ միասին։ 2016 թվականի ամռանը Մեդիսոն Քինին մասնակցեց իր առաջին Օլիմպիական խաղերին։ Օգոստոսի 7-ին Քինին առաջին անգամ դարձավ օլիմպիական խաղերի մեդալակիր՝ Սմիթի հետ ԲՐՈՆԶԵ մեդալ նվաճելով 3 մետրանոց սինքրոն ցատկահարթակից: Մի քանի օր անց Քինին, որը Մրցումների սկզբում զբաղեցնում էր 4-րդ տեղը համաշխարհային վարկանիշում, մասնակցել է 3 մետր ցատկահարթակից անհատական ցատկերի: Մրցաշարի եզրափակչում Մեդիսոնը առաջին երեք ցատկերից հետո զբաղեցնում էր միայն 9-րդ տեղը։ Վերջին երկու ցատկերը Մեդիսոնը կատարել է գերազանց։ 4-րդ ցատկի համար նա ստացել է 79,05 միավոր, ինչը երկրորդ արդյունքն է փորձի ժամանակ, իսկ եզրափակիչ ցատկը նա կատարել է 81,60 միավորով, ինչը վերջնական փորձի լավագույն գումարն է, սակայն դա բավական էր միայն ամփոփիչ 5-րդ տեղը գրավելու համար:

Դոհայում կայացած աշխարհի 2024 թվականի առաջնությունում Ավստրալիայի հավաքականի կազմում թիմային մրցաշարում նվաճել է բրոնզե մեդալ:

## Անձնական կյանք
* Ավարտել Է Քվինսլենդի համալսարանը։

## Ծանոթագրություններ

## Արտաքին հղումներ
* Профиль на сайте FINA
* Профиль на сайте Олимпийского комитета Австралии
* 

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Ուղեցույցը

«**Ուղեցույցը**», Սերո Խանզադյանի պատմվածքներից։ Գրվել է 1959 թվականին։ Զետեղված է Երկերի վեցհատորյակի 6-րդ հատորի «Վարք հարանց» շարքում։
## Գնահատական
Պատմությամբ գրողի կայուն հետաքրքրության կարևոր վկայություններից են 50-ական թվականներից սկիզբ առնող տարականոն պատումների «Վարք հարանց» շարքը։ Հայ ժողովրդի ճակատագրին, գոյապահպանության պայքարում հոգևոր մաքառումների անգնահատելի նշանակությանը, ժողովրդի ինքնության նկարագրին են նվիրված «Հայրենի կարգավ», «Ծովի երգը», «Ուղեցույց», «Հակոբ Արմեն», «Քարահերձի թզենին» և այլ պատումներ։
## Սյուժե
Սերո Խանզադյանը ներկայացնում է Էլ Գում անապատում աստվածային միայնությամբ կանգնած Էլ Բոհտան մենավոր ժայռը՝ իր ուսին պահելով կանաչ սաղարթներով խնկենուն։ Անհիշելի ժամանակներից ապրում են անստվեր անապատում։ «Ժայռ ու ծառ կանգնած են մեռած ավազների մեջ, իբրև հրաշք՝ ժայռն իր մի թել աղբյուրով, ծառն իր կանաչ շատրվանով ու ստվերով՝ միակ կենդանի արարածները անապատի համար անկենդանության մեջ»։ Աշխարհի չորս ծագերից քարավանները անընդհատ գալիս և անցնում են Գում անապատով։ Այդ ճանապարհը աշխարհի չորս ծագերը կապում է միմյանց։ Արևելյան աշխարհներից այդտեղով են տանում մետաքս, գորգ։ Արևմուտքից տանում են  բյուրեղյա թասեր, ցորենի սերմ ու տարբեր տեսակի հուլունքներ։ Հարավից նռան հատիկ մարգարիտներ ու նռան գինի են տանում։ Տանում են նաև եբենոսի փայտ ու փղոսկր։ Հյուսիսից հիմնականում մորթիներ ու սև խավիար են տեղափոխում։
Բոլոր քարավանները Էլ Բոհտան ժայռի միակ աղբյուրից են հագեցնում իրենց ծարավը, փառք տալիս արարչին։ Անապատի որոգայթներից փրկված քարավանները հասնում են Էլ Բոհտան ժայռին և ապաստանում նրան։ Այդպես անցնում են քարավանը քարավանի հետևից, սերունդը՝ սերնդի և դարը՝ դարի։ Լինում է այնպես, որ մի օր շեկ անապատի վրա մրրիկ է ոռնում, ահեղ փոթորիկ է լինում և ամեն ինչ ծածկվում է ավազով։ Միայն մի ծեր ուղտապան է ողջ մնում, որը հողին հարցնում է իրենց դառը վախճանի պատճառը։ Հողը նրան պատասխանում է, որ«Փոխարենը պագանելու Էլ Բոհտան ժայռին, դուք չեղած աստծու չեղած փեշերն էիք որոնում։ Փոխանակ խունկ ծխելու Էլ Բոհտան ժայռի աղբյուրին ու խնկենուն նրա բուրող, որ ձեր փրկիչն էին այս անապատում, դուք ձեր խունկն ու զոհը, ձեր օրհնանքը նվիրում էիք երկնքին, որը դատարկ է, աստծուն, որը չկա»։ Այդ ամենը ասելուց հետո հողը լռում է։ Լուռ և անկենդան էր նաև Գում անապատը, իսկ նրա ճանապարհները մահաբեր էին։
## Կերպարներ
Էլ Գում մեծ անապատ

Էլ Բոհտան մենավոր ծառ

Կավ-կավ լեռ

Ծեր ուղտապան

## Արտաքին հղումներ
https://lsel65.blogspot.com/2016/11/blog-post_28.html

https://www.youtube.com/watch?v=_4N_wYJye-k&t=256s

## Տես նաև

* Քարահերձի թզենին (պատմվածք)
* Մախին (պատմվածք)
* Այ ծովակ, ծավի ծովակ (պատմվածք)
* Զրույց երեկվա հետ (պատմվածք)
* Հակոբ Արմեն (Սերո Խանզադյան))
* Արևը դամբարանին (պատմվածք)

## Ծանոթագրություններ

Կատեգորիա:Սերո Խանզադյանի ստեղծագործություններ
Կատեգորիա:1959 գրքեր
Բիանկա Շմիդտ

**Բիանկա Շմիդտ** (; ), գերմանացի ֆուտբոլիստուհի, «Տուրբինե» ակումբի պաշտպան։ Եվրոպայի կրկնակի չեմպիոն (2009, 2013).

## Կարերա
### Ակումբային
Շմիդտն իր կարիերան սկսել է յոթ տարեկան հասակում «TSV 1880 Hera-Zotsen» երիտասարդական թիմի կազմում։ 2003 թվականին թիմը փոխել է անվանումը «Հերա» ակումբի հետ միաձուլման արդյունքում։ 2006 թվականին Բիանկան պայմանագիր կնքեց Պոտսդամի իր առաջին պրոֆեսիոնալ ակումբի՝ «տուրբինի» հետ։ Ակումբի կազմում Շմիդտը դարձել է ՈՒԵՖԱ-ի Չեմպիոնների լիգայի հաղթող (2009/10) և Գերմանիայի քառակի չեմպիոն (2008/09, 2009/10, 2010/11, 2011/12)։ Չեմպիոնների լիգայի եզրափակչում Շմիդտը գոլ է խփել հետխաղյա 11 մետրանոցների շարքում։ 2012 թվականի ամռանը տեղափոխվել է «Ֆրանկֆուրտ» ֆուտբոլային ակումբ։

### Ազգային հավաքականում
2005 թվականից հանդես է եկել Գերմանիայի պատանեկան և երիտասարդական հավաքականներում։ 2009 թվականի փետրվարի 25-ին իր նորամուտը նշեց հիմնական ազգային հավաքականի կազմում Չինաստանի դեմ խաղում։ Առաջին գոլը խփել է 2012 թվականի սեպտեմբերի 15-ին Ղազախստանի հավաքականի դարպասը։

#### Գոլերը հավաքականում

## Ձեռքբերումներ
### Ակումբային
* ՈՒԵՖԱ Չեմպիոնների լիգա. հաղթող 2009/10
* Գերմանիայի առաջնություն. հաղթող (4) 2008/09, 2009/10, 2010/11, 2011/12
* Գերմանիայի գավաթ հաղթող՝ 2013/14

### Ազգային հավաքականում
* Եվրոպայի առաջնություն. հաղթող (2) 2009, 2013
* Ալգարվեի գավաթ. հաղթող (2) 2012, 2014
* Աշխարհի առաջնություն (մինչև 20). հաղթող 2010, բրոնզե մեդալակիր 2008
* Եվրոպայի առաջնություն (մինչև 19 տարեկան). հաղթող 2007

### Անհատական
* Ֆրից Վալտերի բրոնզե մեդալ։

## Ծանոթագրություններ

## Արտաքին հղումներ
* Профиль на сайте «Турбине»

 
Կատեգորիա:Գերմանացի կին ֆուտբոլիստներ